Paul Lauterbur

Cemegydd o'r Unol Daleithiau oedd Paul Christian Lauterbur (6 Mai 1929 – 27 Mawrth 2007) a gyd-enillodd Wobr Nobel am Ffisioleg neu Feddygaeth gyda Peter Mansfield yn 2003 "am eu darganfyddiadau parthed delweddu cyseiniant magnetig" (MRI).

Ganwyd yn Sidney, Ohio, ac enillodd ddoethuriaeth mewn cemeg o Brifysgol Pittsburgh ym 1962. Addysgodd ym Mhrifysgol Stony Brook o 1969 hyd 1985 ac yna daeth yn athro ym Mhrifysgol Illinois ac yn gyfarwyddwr Labordy Cyseiniant Magnetig Biomeddygol y brifysgol honno.

Bu farw yn 77 oed o glefyd yr aren.

 Cyfeiriadau 

 Llyfryddiaeth 
 Dawson, M. Joan. Paul Lauterbur and the Invention of MRI (MIT Press, 2013).

 Dolenni allanol 

  Hunangofiant Paul Lauterbur ar wefan Sefydliad Nobel

Categori:Cemegwyr o'r Unol Daleithiau
Categori:Enillwyr Gwobr Nobel mewn Ffisioleg neu Feddygaeth
Categori:Genedigaethau 1929
Categori:Marwolaethau 2007
Categori:Pobl fu farw o glefyd yr aren
Categori:Pobl o Ohio